ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति ने भारत को प्राकृतिक उपचार और आरोग्य का केंद्र बनाने का आह्वान किया
भारत में विश्व की आरोग्य राजधानी बनने की क्षमता : उपराष्ट्रपति
रोगों के उपचार के लिए प्राचीन समय से भारत के पास वैज्ञानिक और तार्किक समझ मौजूद
उपराष्ट्रपति ने वैद्यरत्नम् श्री पी एस वारियर के 150वें जयंती समारोह का उद्घाटन किया
उपराष्ट्रपति श्री एम. वेंकैया नायडू ने भारत को प्राकृतिक उपचार और आरोग्य का केंद्र बनाने का आह्वान किया।
आज केरल के कोट्टाक्कल में वैद्यरत्नम् श्री पी एस वारियर के 150वें जयंती समारोह का उद्घाटन करते हुए श्री नायडू ने कहा, “मेरा दृढ़ विश्वास है कि भारत में विश्व की आरोग्य राजधानी बनने की अपार क्षमता मौजूद है। भारत प्राचीन पारंपरिक औषधि प्रणालियों और आरोग्य का गढ़ रहा है। यह शारीरिक स्वास्थ्य सहित मानसिक और आध्यात्मिक स्वास्थ्य का केंद्र भी रहा है।”
रोगों के उपचार के संबंध में भारत की प्राचीन और तार्किक समझ का उल्लेख करते हुए उन्होंने कहा कि अथर्वेद में औषधि के क्षेत्र में ज्ञान-विज्ञान का भंडार मौजूद है। यह भारत के प्राचीनतम औषधि स्रोत के रूप में जाना-पहचाना जाता है।
प्राचीनकाल में आयुर्वेद द्वारा निभाई जाने वाली महत्वपूर्ण भूमिका का उल्लेख करते हुए उपराष्ट्रपति ने कहा कि विदेशी शासकों ने आयुर्वेद को पनपने का कोई अवसर नहीं दिया, परंतु इसके बावजूद आयुर्वेद जीवित रहा, विकसित हुआ और पूरे विश्व में उसने उदार स्वास्थ्य सेवा विज्ञान के रूप में अपनी पहचान बनाई। उन्होंने कहा, “आयुर्वेद न केवल औषधि प्रणाली है, बल्कि वह जीवन दर्शन भी है।”
उपराष्ट्रपति ने कहा कि पारंपरिक औषधि प्रणालियों में अनुसंधान प्रमाण आधारित सुधारों की दिशा में होना चाहिए, ताकि भारत पूरी दुनिया में प्राकृतिक उपचार तथा आरोग्य का मुख्य केंद्र बन सके। उन्होंने भारत में मधुमेह, कैंसर और उच्च रक्तचाप जैसी गैर-संचारी रोगों के बढ़ते रुझान पर चिंता व्यक्त करते हुए कहा कि इन रोगों के उपचार और रोकथाम पर तुरंत ध्यान दिया जाना चाहिए। उन्होंने कहा कि आयुर्वेद इस तरह के रोगों के उपचार में महत्वपूर्ण भूमिका निभा सकता है। उन्होंने युवाओं को सलाह दी कि वे जंक-फूड का त्याग कर दें और शारीरिक रूप से फिट रहें।
श्री नायडू ने कहा कि घरेलू औषधि प्रणालियों को प्रोत्साहन देना जरूरी है तथा उपचार को और प्रभावशाली बनाने के लिए आयुर्वेद जैसी पारंपरिक प्रणालियों को आधुनिक एलोपैथिक प्रणाली के साथ जोड़ने की आवश्यकता है। उन्होंने कहा, “आयुर्वेद को अनुसंधान के जरिये मजबूत बनाने की जरूरत है। औषधि के इस पारंपरिक प्रणाली के प्राचीन ज्ञान को सघन रूप से खंगाला नहीं गया है।”
पूरे विश्व में जड़ी-बूटियों को दवा के रूप में इस्तेमाल की जाने वाली प्राचीन प्रणाली के हवाले से उपराष्ट्रपति ने कहा कि प्राचीन उपचार को और मजबूत बनाने के लिए देशों के बीच नियमित रूप से सूचनाओं का आदान-प्रदान किया जाना चाहिए। मोलेक्यूलर बायोलॉजी और डीएनए प्रोफाइलिंग की प्रौद्योगिकियों का उल्लेख करते हुए श्री नायडू ने कहा कि आयुर्वेद सहित सभी क्षेत्रों में नए ज्ञान की खोज लगातार होनी चाहिए। उन्होंने कहा कि इन क्षेत्रों में अनुसंधान से पौधों और उनके गुणों की अधिक जानकारी प्राप्त करने में सहायता होगी।
उन्होंने प्रबंध न्यासी डॉ. पी. के. वारियर की सराहना करते हुए कहा कि वे बेहतर जीवनशैली और बेहतर खान-पान व्यवहार के अनुपम उदाहरण हैं।
इस अवसर पर केरल के राज्यपाल श्री आरिफ मोहम्मद खान, केरल के उच्च शिक्षा मंत्री डॉ. के. टी. जलील, आर्य वैद्यशाला के प्रबंध न्यासी डॉ. पी. के. वारियर और अन्य विशिष्टजन उपस्थित थे।
भारी उद्योग मंत्रालय
भारी उद्योग राज्य मंत्री कल "ऊर्जा संयंत्र का लचीलापन - ग्रिड स्थिरता की कुंजी" और "उद्योग 4.0 - स्मार्ट समाधानों के साथ सफलता" विषय पर वेबिनार का उद्घाटन करेंगे
प्रतिष्ठित आज़ादी का अमृत महोत्सव सप्ताह 
भारी उद्योग राज्य मंत्री श्री कृष्ण पाल गुर्जर आज़ादी का अमृत महोत्सव समारोह के हिस्से के रूप में कल "ऊर्जा संयंत्र का लचीलापन - ग्रिड स्थिरता की कुंजी" और "उद्योग 4.0 - स्मार्ट समाधानों के साथ सफलता" विषय पर दो वेबिनारों का उद्घाटन करेंगे। वेबिनार का उद्घाटन वीडियो कांफ्रेंस के माध्यम से किया जाएगा। विचार-विमर्श के दौरान निम्नलिखित बिन्दुओं पर ध्यान दिया जाएगा:
- लचीलापन - हरित ऊर्जा के लिए भारत हेवी इलेक्ट्रिकल्स लिमिटेड-भेल की पहल
- नवीकरणीय ऊर्जा के एकीकरण के लिए तापीय ऊर्जा संयंत्र का लचीला संचालन
- कोयला आधारित तापीय इकाइयों में लचीलेपन की चुनौतियां - आगे की राह
- ताप विद्युत संयंत्रों को हरित ऊर्जा और ग्रिड स्थिरता की कुंजी को स्वीकार करना
- ऊर्जा और उद्योग के लिए स्मार्ट-I 4.0 समाधान
- बिजली इलेक्ट्रॉनिक्स उपकरणों और टोपोलॉजीज में भविष्य के रुझान
वेबिनार और प्रस्तुतियों में राष्ट्रीय और अंतर्राष्ट्रीय विशेषज्ञ, उद्योग जगत के प्रतिनिधि और शिक्षाविद् भाग लेंगे। यह वेबिनार भारत हेवी इलेक्ट्रिकल्स लिमिटेड-बीएचईएल, बेंगलुरु में ऊर्जा संयंत्र में लचीलापन और इंडस्ट्री 4.0 के दोहरे उद्देश्यों को आगे बढ़ाने के लिए आवश्यक प्रोत्साहन प्रदान करेगा।
भारी उद्योग मंत्रालय के तत्वावधान में एक सीपीएसई, भारत हेवी इलेक्ट्रिकल्स लिमिटेड  ने ऊर्जा मिश्रण और डिजिटल परिवर्तन में बदलाव से उत्पन्न चुनौतियों को स्वीकार किया है। इन चुनौतियों का सामना करने के लिए, बीएचईएल ने उन्नत प्रक्रिया नियंत्रण  की आपूर्ति के लिए तैयारी कर ली है, जो लचीले संचालन के दौरान संयंत्र के संचालन के सटीक नियंत्रण को बढ़ाने और उन्नत स्विचिंग के लिए प्रणाली प्रदान करके ताप ऊर्जा संयंत्र के लचीले संचालन की अनुमति देगा।
आज़ादी का अमृत महोत्सव प्रगतिशील भारत की स्वतंत्रता के 75 वर्ष पूरा होने का उत्सव मनाने और इसके लोगों, संस्कृति और उपलब्धियों के गौरवशाली इतिहास का स्मरण करने के लिए भारत सरकार की एक पहल है। इस पहल के अंतर्गत भारी उद्योग मंत्रालय 10 से 16 जनवरी 2022 तक आजादी का अमृत महोत्सव मना रहा है।
विद्युत मंत्रालय
पीएफसी ने राजस्थान में कोविड-19 से लड़ने के लिए मदद दी
केंद्रीय विद्युत मंत्रालय के तहत आने वाले केंद्रीय सार्वजनिक क्षेत्र के उपक्रम और बिजली क्षेत्र में अग्रणी एनबीएफसी पावर फाइनेंस कॉर्पोरेशन लिमिटेड  ने भारतीय रेड क्रॉस सोसाइटी को 50,00,000  रुपये वित्तीय सहायता प्रदान करने के लिए सिद्धांत रूप में सहमति व्यक्त की है।
सीएसआर पहल के तहत पीएफसी की तरफ से मुहैया कराई जाने वाली वित्तीय मदद के जरिये राजस्थान के विभिन्न हिस्सों में कोविड-19 के संक्रमण से बचाव के लिए मास्क और सैनिटाइजर वितरित किए जाएंगे। मास्क और सैनिटाइजर वितरण का काम भारतीय रेड क्रॉस सोसाइटी के जरिये किया जाएगा। पीएफसी का यह कदम इसलिए भी महत्वपूर्ण है क्योंकि राजस्थान में जयपुर भारत में कोरोना वायरस के एक केंद्र के रूप में उभरा है।
रक्षा मंत्रालय
एयर मार्शल विजय पाल सिंह राणा, वीएसएम ने एयर ऑफिसर इंचार्ज प्रशासन  का पदभार संभाला
एयर मार्शल विजय पाल सिंह राणा, विशिष्ट सेवा मेडल ने दिनांक 1 फरवरी, 2021 को एयर ऑफिसर इंचार्ज  के रूप में पदभार संभाला। डिफेंस सर्विसेज स्टाफ कॉलेज वेलिंगटन के पूर्व छात्र एयर मार्शल को दिसंबर 1984 में भारतीय वायु सेना की प्रशासन शाखा में कमीशन किया गया था।
37 वर्षों से अधिक के करियर में एयर मार्शल कई प्रतिष्ठित कमान और स्टाफ नियुक्तियों पर काबिज रहे हैं।
वायु अधिकारी ने प्रिंसिपल डायरेक्टर एयर फ़ोर्स वर्क्स, एयर फोर्स एडमिनिस्ट्रेटिव कॉलेज के कमांडेंट, प्रशिक्षण कमान में सीनियर ऑफिसर इंचार्ज प्रशासन एवं असिस्टेंट, चीफ ऑफ द एयर स्टाफ  के रूप में कार्य किया है। अपनी वर्तमान नियुक्ति से पहले वह वायु सेना मुख्यालय, नई दिल्ली में महानिदेशक  थे।
एयर मार्शल एक कैट आई फाइटर कंट्रोलर हैं और उन्हें भारतीय सैन्य सलाहकार दल  के एयर एडवाइजर और डिफेंस सर्विसेज कमांड एंड स्टाफ कॉलेज , लुसाका, जाम्बिया में प्रशिक्षक की हैसियत से जाम्बिया में तैनात किया गया था।
उनकी विशिष्ट सेवा के लिए उन्हें भारत के राष्ट्रपति द्वारा 26 जनवरी 2014 को विशिष्ट सेवा मेडल से सम्मानित किया गया था।
रक्षा मंत्रालय
ऑस्ट्रेलियाई सेना अनुसंधान केंद्र  ने भारत के सेंटर फॉर लैंड वारफेयर स्टडीज  के साथ समझौता ज्ञापन  पर हस्ताक्षर किए
ऑस्ट्रेलियाई सेना के प्रमुख लेफ्टिनेंट जनरल रिचर्ड बूर 08 मार्च 2022 से तीन दिवसीय भारत यात्रा पर हैं
ऑस्ट्रेलियाई सेना प्रमुख ने 09 मार्च 2022 को नई दिल्ली में भारतीय सेना के थिंक टैंक सेंटर फॉर लैंड वारफेयर स्टडीज  का दौरा किया, जहां पर उन्होंने थल सेना के वाइस चीफ लेफ्टिनेंट जनरल मनोज पांडे, अध्यक्ष, बोर्ड ऑफ गवर्नर्स, क्लॉज़ और लेफ्टिनेंट जनरल  रणबीर सिंह , निदेशक सेंटर फॉर लैंड वारफेयर स्टडीज के साथ बातचीत की। ऑस्ट्रेलियाई जनरल को क्लॉज़ की अनुसंधान गतिविधियों और इसके आउटरीच क्रिया-कलापों के बारे में जानकारी दी गई। अकादमिक सहयोग और जुड़ाव स्थापित करने के लिए ऑस्ट्रेलियाई सेना अनुसंधान केंद्र  और सेंटर फॉर लैंड वारफेयर स्टडीज  के बीच एक समझौता ज्ञापन  पर भी हस्ताक्षर किए गए।
एमजी/एएम/एनके/वाईबी
(Visitor Counter : 268
प्रधानमंत्री कार्यालय
प्रधानमंत्री ने राज्यसभा में चुने जाने पर श्री सर्बानंद सोनोवाल और डॉ. एल. मुरुगन को बधाई दी
प्रधानमंत्री श्री नरेन्द्र मोदी ने अपने मंत्रिमंडल के सहकर्मियों श्री सर्बानंद सोनोवाल को असम से और डॉ. एल. मुरुगन को मध्यप्रदेश से राज्यसभा में निर्वाचित होने पर बधाई दी है।
अपने ट्वीट में प्रधानमंत्री ने कहा हैः
“मंत्रिमंडल के अपने सहकर्मियों श्री @sarbanandsonwal जी और श्री @Murugan_MoS जी को क्रमशः असम और मध्यप्रदेश से राज्यसभा में निर्वाचित होने पर बधाई। मुझे पूरा विश्वास है कि वे संसदीय कार्यप्रणाली को समृद्ध करेंगे और सबकी भलाई के लिये हमारे एजेंडा को आगे बढ़ायेंगे।”
पूर्वोत्तर क्षेत्र विकास मंत्रालय
पूर्वोत्तर क्षेत्र विकास मंत्रालय के तहत पूर्वोत्तर भारत में मत्स्य पालन तथा शूकर पालन को बढ़ावा मिला
भारत सरकार के पूर्वोत्तर क्षेत्र विकास मंत्रालय के अंतर्गत पूर्वोत्तर परिषद  ने 490.82 लाख रुपये की परियोजना लागत से "पूर्वोत्तर भारत में मत्स्य पालन एवं शूकर पालन को बढ़ावा देने" की परियोजना को स्वीकृति प्रदान कर दी है। परिषद के द्वारा अब तक पूर्वोत्तर क्षेत्र सामुदायिक संसाधन प्रबंधन सोसायटी , शिलांग को 196.32 लाख रुपये की राशि जारी की जा चुकी है।
यह परियोजना अरुणाचल प्रदेश के निचले सुबनसिरी जिले, असम के कार्बी आंगलोंग, मणिपुर के इंफाल पश्चिम, सेनापति, चुराचांदपुर, फेरजावल और तामेंगलोंग जिलों तथा मेघालय के पश्चिम जयंतिया हिल्स एवं पूर्वी खासी हिल्स जिलों में लागू की जा रही है।
इस परियोजना का उद्देश्य ग्रामीण समुदायों को रोजगार तथा आय के अवसर प्रदान करना है और साथ ही राज्य के उत्पादन आंकड़ों में वृद्धि करना है ताकि मात्रा, मूल्य संवर्धन एवं क्षेत्र से संसाधनों के उपयोग को बढ़ावा दिया जा सके। परियोजना का उद्देश्य निम्नलिखित लक्ष्यों को प्राप्त करना है:
- टेबल फिश के गुणवत्तापूर्ण उत्पादन के लिए मछलियों के तालाब की स्थापना करना।
- शूकर के मांस के गुणवत्तापूर्ण उत्पादन के लिए शूकर पालन चर्बी इकाइयों की स्थापना करना।
- स्थानीय तथा आसपास के बाजारों की मांगों को पूरा करने के लिए टेबल फिश और ताजा शूकर के मांस का उत्पादन बढ़ाना।
- टेबल फिश एवं ताजा सूअर के मांस से किसान की आमदनी दोगुनी करना।
- ताजी मछली व सूअर के मांस के आयात को कम करना और अधिशेष की बाहरी बाजारों में आपूर्ति करना।
जारी की गई कुल धनराशि में से 12 सौ 88 लाख रुपये की राशि का उपयोग मेघालय के पश्चिम जयंतिया हिल्स जिले में 15  शूकर पालन इकाइयों की स्थापना के लिए किया गया था, जिससे 15  किसान लाभान्वित हुए हैं। शिलांग में पूर्वोत्तर परिषद के कृषि एवं संबद्ध क्षेत्र के सलाहकार  श्री रंगेह कुपर वानशॉन्ग ने भी शूकर चर्बी इकाइयों का निरीक्षण करने के लिए परियोजना स्थल का दौरा किया और लाभार्थियों के साथ बातचीत भी की।
वित्त मंत्रालय
विनिमय दर अधिसूचना संख्या 59/2020 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और अधिसूचना संख्या 55/2020 – सीमा शुल्क  दिनांक 2 जुलाई, 2020 का अधिक्रमण करते हुए, ऐसे अधिक्रमण से पूर्व की गई अथवा हटाई जाने वाली बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा में विनिमय की दर 17 जुलाई, 2020 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
53.80
|
|
51.50
|
|
2.
|
|
बहरीन दीनार
|
|
206.00
|
|
193.45
|
|
3.
|
|
कैनेडियन डॉलर
|
|
56.70
|
|
54.75
|
|
4.
|
|
चाइनीज युआन
|
|
10.90
|
|
10.60
|
|
5.
|
|
डेनिश क्रोनर
|
|
11.75
|
|
11.30
|
|
6.
|
|
यूरो
|
|
87.35
|
|
84.25
|
|
7.
|
|
हांगकांग डॉलर
|
|
9.90
|
|
9.55
|
|
8.
|
|
कुवैती दीनार
|
|
252.35
|
|
236.90
|
|
9.
|
|
न्यूजीलैंड डॉलर
|
|
50.70
|
|
48.45
|
|
10.
|
|
नार्वेजियन क्रोनर
|
|
8.20
|
|
7.95
|
|
11.
|
|
पौंड स्टर्लिंग
|
|
96.10
|
|
92.85
|
|
12.
|
|
कतरी रियाल
|
|
21.35
|
|
20.05
|
|
13.
|
|
सउदी अरब रियाल
|
|
20.70
|
|
19.45
|
|
14.
|
|
सिंगापुर डॉलर
|
|
54.95
|
|
53.15
|
|
15.
|
|
दक्षिण अफ्रीकी रैंड
|
|
4.65
|
|
4.35
|
|
16.
|
|
स्वीडिश क्रोनर
|
|
8.40
|
|
8.15
|
|
17.
|
|
स्विस फ्रैंक
|
|
81.15
|
|
78.05
|
|
18.
|
|
तुर्की लीरा
|
|
11.30
|
|
10.65
|
|
19.
|
|
यूएई दिरहम
|
|
21.15
|
|
19.85
|
|
20.
|
|
अमेरिकी डॉलर
|
|
76.10
|
|
74.40
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रति 100 इकाइयों की विनिमय दर
|
|
1.
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
71.65
|
|
69.05
|
|
2.
|
|
कोरियाई वॉन
|
|
6.45
|
|
6.05
प्रधानमंत्री कार्यालय
प्रधानमंत्री श्री नरेन्द्र मोदी 14 जून,2018 को छत्तीसगढ़ का दौरा करेंगे
(प्रधानमंत्री श्री नरेन्द्र मोदी 14 जून,2018 को छत्तीसगढ़ का दौरा करेंगे।
प्रधानमंत्री श्री मोदी अपने दौरे में आधुनिक और विस्तारित भिलाई इस्पात सयंत्र राष्ट्र को समर्पित करेंगे। भिलाई इस्पात सयंत्र के आधुनिकीकरण में उत्पादन, उत्पाद,गुणवत्ता,लागत,प्रतिस्पर्धा,ऊर्जा दक्षता और पर्यावरण संरक्षण के क्षेत्र में अत्याधुनिक प्रौद्योगिकी का प्रयोग किया गया है।
पीएम मोदी कार्यक्रम में आईआईटी भिलाई के स्थायी परिसर की आधारशिला भी रखेंगे। इसके साथ ही प्रधानमंत्री श्री नरेन्द्र मोदी भारतनेट के दूसरे चरण का शुभारंभ करने के अवसर पर पट्टिका का अनावरण करेंगे। भारत नेट परियोजना में ग्राम पंचायतो को भूमिगत आप्टिकल फाइबर नेटवर्क द्वारा संपर्क प्रदान किया जाएगा।
प्रधानमंत्री श्री नरेन्द्र मोदी जगदलपुर और रायपुर के बीच हवाई सेवा का शुभारंभ भी करेंगे। प्रधानमंत्री विभिन्न योजनाओ के अंतर्गत लाभकर्ताओ को लैपटॉप,प्रमाणपत्र और चैक वितरण करेंगे। प्रधानमंत्री मोदी एक जनसभा को संबोधित करेंगे।
भिलाई आगमन से पूर्व प्रधानमंत्री श्री नरेन्द्र मोदी नया रायपुर स्मार्ट शहर का दौरा करेंगे और एकीकृत नियंत्रण केंद्र का उद्घाटन करेंगे।
विद्युत मंत्रालय
जड़ों की तलाशः श्री आर. के. सिंह के बुलावे पर दुनिया भर से आए भारतीय मूल के 39 प्रतिनिधि
केंद्रीय मंत्री ने कहा-भारत अंडमान निकोबार और लक्षद्वीप में 100 प्रतिशत नवीनीकृत ऊर्जा के लक्ष्य पर कर रहा है काम
विद्युत और नवीन एवं नवीकरणीय ऊर्जा राज्य मंत्री  श्री आर. के. सिंह ने कहा, “भारत ने टिकाऊ विकास का मार्ग चुना है और हम अपनी भावी पीढ़ियों के लिए हरा-भरा ग्रह छोड़कर जाना चाहते हैं। इसीलिए हम नवीनीकृत ऊर्जा पर जोर दे रहे हैं। हमारा उद्देश्य अंडमान निकोबार और लक्षद्वीप में 100 प्रतिशत नवीनीकृत ऊर्जा पहुंचाने का है। भारत दूसरे छोटे द्वीपीय देशों के साथ अपनी विशेषज्ञता को साझा करने को तैयार हैं।” श्री सिंह मॉरिशस, फिजी, सूरीनाम, गुयाना, त्रिनिदाद एवं टोबागो, दक्षिण अफ्रीका सहित कई देशों से आए प्रतिनिधियों को ‘भारत को जानो कार्यक्रम’ को संबोधित कर रहे थे।
‘भारत को जानो कार्यक्रम’ विदेश मंत्रालय का भारतीय मूल के युवाओं  से जुड़ने का एक प्रमुख कार्यक्रम है। इसका उद्देश्य उनमें भारत, उसकी सांस्कृति विरासत, कला के बारे में जागरूकता फैलाना है। इस कार्यक्रम की शुरुआत वर्ष 2003 में हुई थी।
विद्युत और एमएनआरई मंत्रालय के अधिकारियों के साथ संवाद के दौरान प्रतिनिधिमंडल को भारत के विद्युत और नवीनीकृत ऊर्जा क्षेत्रों के विभिन्न आयामों से अवगत कराया गया। उन्होंने बताया गया कि भारत एक जिम्मेदार राष्ट्र के तौर पर वर्ष 2030 तक विद्युत उत्पादन में गैर जीवाश्म आधारित ईंधन की हिस्सेदारी बढ़ाकर 40 प्रतिशत करने के लिए प्रतिबद्ध है। भारत में स्थापित क्षमता में गैर जीवाश्म ईंधन की हिस्सेदारी अभी तक 33 प्रतिशत हो चुकी है और निर्धारित समय सीमा से पहले यह लक्ष्य हासिल होने की उम्मीद है। केंद्रीय मंत्री ने कहा कि केंद्रित रणनीति और महत्वाकांक्षी लक्ष्य से भारत नवीनीकृत ऊर्जा के क्षेत्र में वैश्विक लीडर के तौर पर सामने आएगा। भारत की विद्युत व्यवस्था की खास विशेषता का उल्लेख करते हुए प्रतिनिधिमंडल को बताया गया कि भारत का एक व्यापक सिंगल ग्रिड है जो एक समान फ्रीक्वेंसी के साथ परिचालित होता है।
उन्होंने कहा कि भारत ने एक लोकतांत्रिक संघीय व्यवस्था को चुना है, जहां संविधान स्वतंत्रता और समानता की गारंटी देता है। उन्होंने भावनात्मक जुड़ाव पर बात करते की और भारत को बेहतर भविष्य के लिए शुभकामना दी।
वित्त मंत्रालय
सार्वजनिक ऋण प्रबंधन पर त्रैमासिक रिपोर्ट - अप्रैल से जून 2020
  अप्रैल से जून 2010-11  के बाद नियमित रूप से ऋण प्रबंधन पर तिमाही रिपोर्ट जारी करता रहा है। वर्तमान रिपोर्ट अप्रैल से जून 2020 तिमाही  से संबंधित है।
वित्त वर्ष 2021 की पहली तिमाही के दौरान केंद्र सरकार ने कुल 3,46,000 करोड़ रुपये की दिनांकित प्रतिभूतियों को जारी किया जबकि वित्त वर्ष 2020 की पहली तिमाही में यह आंकड़ा 2,21,000 करोड़ रुपये का रहा था। प्राथमिक निर्गम की भारित औसत प्राप्तियों से पता चलता है कि वित्त वर्ष 2021 की पहली तिमाही में यह घटकर 5.85 प्रतिशत रह गई जो वित्त वर्ष 2020 की चौथी तिमाही में 6.70 प्रतिशत रही थी। दिनांकित प्रतिभूतियों के नए निर्गम की भारित औसत परिपक्वता अवधि वित्त वर्ष 2021 की पहली तिमाही में 14.61 वर्ष थी जो वित्त वर्ष 2020 की चौथी तिमाही में 16.87 वर्ष के मुकाबले कम थी। केंद्र सरकार ने अप्रैल से जून 2020 के दौरान कैश मैनेजमेंट बिल जारी कर 80,000 करोड़ रुपये जुटाए। रिजर्व बैंक ने जून 2020 में समाप्त तिमाही के दौरान 10,000 करोड़ रुपये की सरकारी प्रतिभूतियों की खरीद और इतनी की ही बिक्री से संबंधित एक विशेष ओएमओ आयोजित किया। तिमाही के दौरान आरबीआई द्वारा सीमांत स्थायी सुविधा और विशेष नकदी प्रवाह सुविधा सहित नकदी प्रवाह समायोजन सुविधा  के तहत शुद्ध औसत नकदी प्रवाह अवशोषण 4,51,045 करोड़ रुपये रहा।
सरकार की कुल देनदादारी  जून 2020 के अंत में बढ़कर 1,01,35,600 करोड़ रुपये हो गई जो मार्च 2020 के अंत में 94,62,265 करोड़ रुपये रही थी। जून 2020 के अंत में कुल बकाया देनदारी में सार्वजनिक ऋण की हिस्सेदारी 91.1 प्रतिशत थी। लगभग 28.6 प्रतिशत बकाया दिनांकित प्रतिभूतियों की शेष परिपक्वता अवधि 5 वर्ष से कम थी। स्वामित्व पैटर्न दर्शाता है कि जून 2020 के अंत में वाणिज्यिक बैंकों की हिस्सेदारी 39.0 प्रतिशत और बीमा कंपनियों की हिस्सेदारी 26.2 प्रतिशत थी।
जून 2020 में समाप्त तिमाही के दौरान सरकारी प्रतिभूतियों के प्रतिफल में गिरावट दर्ज की गई। इससे तमाम कारकों के प्रभाव का पता चलता है जिसमें अपैल 2020 के दौरान कच्चे तेल की कीमतों में भारी गिरावट, 22 मई 2020 को मौद्रिक नीति समिति द्वारा रीपो दर को 40 आधार अंक घटाकर 4 प्रतिशत करना और बाजार में अतिरिक्त नकदी प्रवाह की स्थिति शामिल हैं। केंद्र सरकार की दिनांकित प्रतिभूतियों ने द्वितीयक बाजार में कुल खरीद-फरोख्त की मात्रा में लगातार उल्लेखनीय हिस्सेदारी दर्ज की। वित्त वर्ष 2021 की पहली तिमाही के दौरान मूल्य के संदर्भ में कुल बाहरी खरीद-फरोख्त की मात्रा में इसकी हिस्सेदारी 74.0 प्रतिशत रही।
रिपोर्ट देखने के लिए निम्नलिखित लिंक पर क्लिक करें: -
सार्वजनिक ऋण प्रबंधन पर त्रैमासिक रिपोर्ट - अप्रैल से जून 2020
विज्ञान एवं प्रौद्योगिकी मंत्रालय
भारत में सार्स-कोव-2 के डेल्टा वैरिएंट के खिलाफ सीएचएडीओएक्स1 एनकोव-19  वैक्सीन की प्रभावशीलता
विश्व स्वास्थ्य संगठन के आंकड़ों के अनुसार सार्स-कोव-2 ने 200 मिलियन से अधिक लोगों को प्रभावित किया है और इससे 5 मिलियन से अधिक लोगों की मृत्यु हुई है। सार्स-कोव-2 वायरस के म्यूटेंट वैरिएंट  में हुई वृद्धि से वैक्सीन की प्रभावशीलता के बारे में चिंताओं को बढ़ावा मिला है। डेल्टा  वैरिएंट भारत में पूर्व प्रभावित स्ट्रेन है। भारत में टीकाकरण कार्यक्रम मुख्य रूप से कोविशील्ड वैक्सीन  द्वारा संचालित है।
ट्रांसलेशनल हेल्थ साइंस एंड टेक्नोलॉजी इंस्टीट्यूट  के नेतृत्व में भारतीय शोधकर्ताओं की एक बहु-संस्थागत टीम ने अप्रैल और मई, 2021 के मध्य सार्स-कोव-2 के संक्रमण के दौरान कोविशील्ड वैक्सीन की वास्तविक-दुनिया प्रभावशीलता का आकलन किया है। इस टीम ने सुरक्षा के तंत्र को समझने के लिए टीका लगे स्वस्थ व्यक्तियों में वेरिएंट के खिलाफ निष्प्रभाविता गतिविधि और सेलुलर प्रतिरक्षा प्रतिक्रियाओं का भी आकलन किया है।
"द लैंसेट इंफेक्शियस डिजीज" पत्रिका में प्रकाशित अध्ययन में सार्स-कोव-2 संक्रमण की पुष्टि किए गए 2379 और नियंत्रित किए गए 1981मामलों का तुलनात्मक अध्ययन शामिल हैं। इसमें बताया गया है कि पूरी तरह टीकाकरण किए गए व्यक्तियों में सार्स-कोव-2 संक्रमण के खिलाफ वैक्सीन की प्रभावशीलता 63 प्रतिशत पाई गई, जबकि मध्यम से गंभीर बीमारी के खिलाफ पूर्ण टीकाकरण में वैक्सीन की प्रभावशीलता 81 प्रतिशत पाई गई। सबसे महत्वपूर्ण बात यह है कि वैज्ञानिकों ने यह भी पता लगाया है कि डेल्टा वेरिएंट और वाइल्ड टाइप सार्स-कोव-2 दोनों के खिलाफ स्पाइक विशिष्ट टी-सेल प्रतिक्रियाओं को संरक्षित किया गया था। इस तरह की प्रतिरक्षक सुरक्षा वायरस के वेरिएंट के खिलाफ ह्यूमूरल प्रतिरक्षा कम करने और मध्यम से गंभीर बीमारी की रोकथाम और अस्पताल में भर्ती होने की जरूरत को कम कर सकती है। यह अध्ययन वास्तविक दुनिया वैक्सीन प्रभावशीलता और टीकाकरण के लिए प्रतिरक्षात्मक प्रतिक्रिया के बारे में व्यापक डेटा उपलब्ध कराता है जिससे नीति के मार्गदर्शन में मदद मिलनी चाहिए।
प्रकाशन लिंक: https://www.thelancet.com/action/showPdf?pii=S1473-3099%2821%2900680-0
राष्ट्रपति सचिवालय
आम जनता के लिए राष्ट्रपति भवन के भ्रमण का कार्यक्रम 25 से 29 जनवरी तक बंद रहेगा
गणतंत्र दिवस परेड एवं बीटिंग द रिट्रीट समारोह - 2023 के कारण आम जनता के लिए राष्ट्रपति भवन के भ्रमण का कार्यक्रम 25 से 29 जनवरी 2023 तक बंद रहेगा।
खाद्य प्रसंस्करण उद्योग मंत्रालय
केंद्रीय मंत्री श्री नरेंद्र सिंह तोमर की अध्यक्षता में हुई बैठकें
खाद्य प्रसंस्करण उद्योग मंत्रालय की विभिन्न परियोजनाएं मंजूर
हजारों लोगों को मिलेगा रोजगार, लाखों किसानों को होगा लाभ
प्रधानमंत्री श्री मोदी का कृषि एवं खाद्य प्रसंस्करण क्षेत्र को बढ़ावा देने पर जोर
केंद्रीय मंत्री श्री नरेंद्र सिंह तोमर की अध्यक्षता में हुई खाद्य प्रसंस्करण उद्योग मंत्रालय की बैठकों में विभिन्न परियोजनाओं को स्वीकृति दी गई है। इनके माध्यम से हजारों लोगों को रोजगार मिलेगा, वहीं लाखों किसानों को भी लाभ पहुंचेगा। श्री तोमर ने कहा कि प्रधानमंत्री श्री नरेन्द्र मोदी का जोर कृषि एवं खाद्य प्रसंस्करण क्षेत्र को बढ़ावा देने पर है, इस तारतम्य में अनेक परियोजनाओं को निरंतर मंजूरी दी जा रही है।
श्री तोमर की अध्यक्षता में हुई अंतर-मंत्रालयी अनुमोदन समिति की बैठक में, प्रधानमंत्रीकिसान संपदा योजना के अतंर्गत मेगा फूड पार्क योजनाके तहत 2 परियोजनाओं को मंजूरी दी गई। इन परियोजनाओं से लगभग 10 हजार लोगों को रोजगार के नए अवसर प्राप्त होंगे और साथ ही 50 हजार किसानों को प्रत्यक्ष व अप्रत्यक्ष रूप से लाभ प्राप्त होगा।
इसी तरह, श्री तोमर की अध्यक्षता में हुई अंतर-मंत्रालयी अनुमोदन समिति की बैठक में प्रधानमंत्री किसान संपदा योजना के अतंर्गत, कोल्ड चैन स्कीम के तहत 39 परियोजनाओं को मंजूरी दी गई। इन परियोजनाओं से लगभग 25 हजार लोगों को रोजगार के नए अवसर प्राप्त होंगे और साथ ही करीब 4 लाख किसानों को प्रत्यक्ष-अप्रत्यक्ष रूप से लाभ प्राप्त होगा।
श्री तोमर की अध्यक्षता में हुई एक बैठक में प्रधानमंत्री किसान संपदा योजना के अंतर्गत, घटक स्कीम कृषि प्रसंस्करण क्लस्टर के लिए अवसंरचना सृजन स्कीम  के तहत 3 प्रस्तावों को मंजूरी दी गई। ये क्लस्टर आधिक्य उत्पाद के अपव्यय में कमी करने में मदद करेंगे, जिससे किसानों की आय व स्थानीय स्तर पर रोजगार में वृद्धि होगी। इन परियोजनाओं में निजी निवेश आएगा एवंलगभग ढाई हजार लोगों के लिए रोजगार पैदा होंगे व 12 हजार किसान लाभान्वित होंगे।
अंतर-मंत्रालयी अनुमोदन समिति की बैठक में,प्रधानमंत्रीकिसान संपदा योजना में बैकवर्ड-फॉरवर्ड लिंकेज योजना के तहत भी एक प्रोजेक्ट मंजूर किया गया। इससे दो सौ से ज्यादा लोगों को रोजगार के नए अवसर प्राप्त होंगे और लगभग एक हजार किसानों को प्रत्यक्ष-अप्रत्यक्ष रूप से लाभ मिलेगा।
इन बैठकों में खाद्य प्रसंस्करण उद्योग मंत्रालय के अधिकारी उपस्थित थे, वहीं अनेकप्रोजेक्ट्स के प्रमोटर्स वीडियो कांफ्रेंसिंगसे शामिल हुए।
प्रधानमंत्री कार्यालय
प्रधानमंत्री ने कहा, भारत और अफगानिस्तान एकजुट होकर और साझा संकल्प के साथ कोविड-19 से मिलकर मुकाबला करेंगे
प्रधानमंत्री श्री नरेन्द्र मोदी ने आज कहा कि भारत और अफगानिस्तान एकजुट होकर और साझा संकल्प के साथ कोविड-19 का मिलकर मुकाबला करेंगे।
प्रधानमंत्री मोदी अफगानिस्तान के राष्ट्रपति डॉ. अशरफ गनी के एक ट्वीट का जवाब दे रहे थे, जिन्होंने अफगानिस्तान को आवश्यक दवाएं हाइड्रोक्सीक्लोरोक्वीन, पेरासिटामोल और अन्य वस्तुएं उपलब्ध कराने के लिए भारत के प्रति आभार व्यक्त किया।
अफगानिस्तान के राष्ट्रपति को जवाब देते हुए, प्रधानमंत्री मोदी ने एक ट्वीट में कहा, “भारत और अफगानिस्तान के बीच एक विशेष प्रकार की दोस्ती है, जो ऐतिहासिक, भौगोलिक और सांस्कृतिक संबंधों पर आधारित है। लंबे समय से, हमने आतंकवाद के संकट के खिलाफ संयुक्त रूप से लड़ाई लड़ी है। हम इसी तरह एकजुटता और साझा संकल्प के साथ कोविड-19 का मुकाबला करेंगे।”
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 192.97 करोड़ टीके लगाए जा चुके हैं
भारत में सक्रिय मरीजों की संख्या 15,814 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.75 प्रतिशत
बीते चौबीस घंटों में 2,296 लोग स्वस्थ हुए,अब तक स्वस्थ हुए कुल लोगों की संख्या 4,26,07,177 है
पिछले 24 घंटों में 2,710 नए मामले सामने आए
दैनिक सक्रिय मामलों की दर 0.58 प्रतिशत है
साप्ताहिक सक्रिय मामलों की दर 0.52 प्रतिशत है
अब तक 84.88 करोड़ जांच की जा चुकी हैं,बीते चौबीस घंटों में 4,65,840 जांच की गई